আজি ৰাতিপুৱাই কলিয়াবৰৰ নলতলিত সংঘটিত হয় এক ভয়ংকৰ দুৰ্ঘটনা। ট্ৰেভেলাৰ আৰু মেজিকৰ মাজত হোৱা প্ৰচণ্ড মুখামুখি সংঘৰ্ষৰ ফলত এজন লোক নিহত হোৱাৰ লগতে পাঁচজনকৈ লোক গুৰুতৰভাৱে আহত হয়।
দুৰ্ঘটনাত আহত হোৱা লোক কেইজনক স্থানীয় লোকৰ সহযোগত চুলুং আৰক্ষীয়ে তাৎক্ষণিকভাৱে জখলাবন্ধা চিকিৎসালয়ত ভৰ্তী কৰায়। ইফালে এই শোকাৱহ দুৰ্ঘটনাটোত নিহত হোৱা লোকজন কলিয়াবৰৰ ধনেখুৱাৰ নিৱাসী মদন বিশ্বাস (৫০) বুলি জানিব পৰা গৈছে।
আনহাতে আহত সকল ক্ৰমে চম্ভু চাহানী( জখলাবন্ধা), দীলিপ বৰুৱা, ( চিকণি বৰহুলা), লক্ষনলাল চুহান (জখলাবন্ধা), ঋষিকেশ বিশ্বাস ( নলতলি ধনেখুৱা) আৰু আমিৰুদ্দিন( নগাওঁ মাহগুৰি)ৰ বুলি চুলুং আৰক্ষীয়ে জানিব দিয়ে।
উল্লেখযোগ্য যে তেজপুৰ বিশ্বনাথ চাৰিআলি দিশৰ পৰা গুৱাহাটী অভিমুখে আহি থকা এ এছ ০১ ই চি ৯১৬৬ নম্বৰৰ ট্ৰেভেলাৰ খনে ৰৈ থকা এখন বলেৰ পিক আপ ভানক বচাবলৈ চেষ্টা কৰোতে বিপৰীত দিশৰ পৰা আহি থকা এ এছ ০২ এ চি ৬৪১৫ নম্বৰৰ সামগ্ৰী কঢ়িওৱা মেজিক বাহন এখনৰ লগত প্ৰচণ্ড জোৰত মুখামুখি সংঘৰ্ষ হোৱাৰ ফলতে এই শোকাৱহ দুৰ্ঘটনাটো সংঘটিত হয় বুলি স্থানীয় লোকে জনায়।
লাচিতলৈ সন্মান, নে অপমান?
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
